Dzmitrij Kaldun

Dzmitrij KALDUN (beloruse cirile Дзмітры Калдун, ruse Дмитрий Александрович Колдун, do latinliterigite Dmitrij Aleksandroviĉ Koldun aŭ laŭ anglalingva sistemo Dmitry Alexandrovich Koldun, foje nomata Dima laŭ karesformo de la persona nomo, naskiĝis  en Minsko, do nun -jara) estas kantisto belorusa. Li reprezentis sian landon en la Eŭrovido-Kantokonkurso 2007 en Helsinko.

 Biografio 
 Eduko kaj komenco de la kantista kariero 
Dzmitrij Kaldun naskiĝis en 1985 en Minsko, ĉefurbo de la tiama Belorusa SSR en Sovetunio. Lia patrino estis fondomembro de la belorusia klubo pri adorantoj de Diana de Kimrio. En infana aĝo li entuziasmiĝis pri muziko, literaturo kaj natursciencoj, kaj post la mezlernejaj jaroj li komencis studon de kemio en la ŝtata belorusia universitato de Minsko, kiun li finis en 2002. Post tio li koncentriĝis pri sia muzika kariero. En 2004 li atingis la finalon de talenta programo de la rusia televida kanalo "Rusio 1". En 2004 kaj 2005 li estis membro de la Ŝtata Simfonia Orkestro kaj partoprenis en pluraj naciaj muzikaj festivaloj kiel ekzemple Molodeĉno (Maladzeĉna) 2005 und Slavianskij Bazaar en Vicebsk.

eta|maldekstra|300px|<center>Kaldun en la finalo de la Eŭrovido-Kantokonkurso 2007
En 2006 li konatiĝis al pli vasta publiko per sia partopreno en la talenta programo Star Factory ("stelula fabrikejo") de la rusia televida kanalo ORT. Li gajnis tiun programon kaj sekve interalie koncertis kun la germania ŝtonroka muzikgrupo Scorpions. Li subskribis profesian muzikistan kontrakton kaj koncertis ankaŭ en la novfondita muzikgrupo K.G.B..

 Partopreno en la Eŭrovido-Kantokonkurso 2007 
En 2007 li elektiĝis reprezentanto de sia lando en la tiujara Eŭrovido-Kantokonkurso, per la anglalingva kanto Work Your Magic. La kanto, kiu mem pro la orkestra akompano iom memorigis pri kantoj kiel Goldfinger aŭ Diamonds Are Forever en prezento de Shirley Bassey el la James Bond-filmoj, en la duonfinalo estis inter la 10 plej sukcesaj kantoj kaj tial kvalifikiĝis por la finalo du tagojn pli poste. Tie ĝi fine atingis la sesan lokon. Antaŭ la konkursaj duonfinalo kaj finalo li koncertis en okcidenta Eŭropo kun la bosnia partoprenantino Marija Šestić, interalie en Nederlando, por tie plikonatigi sin.

 Eksteraj ligiloj 

 oficiala retejo (ruse kaj angle)  kun forumo 
 oficiala filma prezento de la kanto "В комнате пустой" (V Komnate Pustoj, "en malplena ĉambro") de 2010
 profilo anglalingva de li en la oficiala retejo de la Eŭrovizia Kantokonkurso
 konciza portreto germanlingva en la retejo eurovision.de 

Kategorio:Belorusaj kantistoj
Kategorio:Naskiĝintoj en Belorusio